Tuomas Keskimäki

Tuomas Keskimäki (s. 8. syyskuuta 1984 Eura) on satakuntalainen kirjailija, sanoittaja ja muusikko.

Keskimäki on julkaissut useita runoteoksiaSatakunnan Kansa 6.7.2015 Enemmän -liite, sekä yhden romaanin, vuonna 2018.

Keskimäki aloitti yhteistyön folkmetal-orkesteri Korpiklaanin kanssa vuonna 2011 ja on ollut sen jälkeen yhtyeen päätoiminen sanoittaja.Satakunnan Kansa 16.4.2012, Enemmän-liite sivut 8-9 Keskimäki on sanoittanut myös Korpiklaanin keulahahmon Jonne Järvelän molemmat Jonne -nimen alla ilmestyneet sooloalbumit vuosina 2014 ja 2017.

Keskimäen sanoittama albumi "Jylhä" oli ehdolla vuoden 2022 Emma-gaalassa parhaan metallialbumin kategoriassa. 

Keskimäki oli Kalevalaisen Runokielen Seuran varapuheenjohtaja vuodesta 2007 vuoteen 2015 ja hänet valittiin vuonna 2013 seuran 7:nneksi runomestariksi.

Musiikin puolella Keskimäki on aiemmin soittanut ja/tai sanoittanut sellaisissa orkestereissa kuin Kirjoitusvirhe, Otavanpoika, Taivaannaula, Apea ja Sammontakojat. 
Nykyään Keskimäki on sanoittaja ja vokalisti yhtyeessä Hiidenhauta, sanoittaja, säveltäjä ja kitaristi yhtyeessä Kammo, kitaristi ja säveltäjä yhtyeessä May Fielding, sekä tekee musiikkia sooloprojektissaan Tuomas Antti Artig.

Keskimäki on toistuvasti kertonut julkisuudessa olevansa innokas historian harrastaja, ja usein hänen runonsa ovatkin käsitelleet historiaa, luontoa, mytologiaa ja uskontoja. 

Teokset
Runokokoelmat





Romaanit


Sanoitukset musiikissa 
Kirjava lintu
 Unilintu (Kuu Records, 2012)

Hiidenhauta
 Surma Saapuu Suota Myöten (2013)
 Eikä Aurinko Valaise (2013)
 Noitia on minun sukuni (Inverse Records, 2014)
 1695 (Inverse Records, 2018)
 Riivin (Inverse Records, 2020)

Korpiklaani
 Manala (Nuclear Blast, 2012)
 Noita (Nuclear Blast, 2015)
 Live at Masters of Rock DVD (Nuclear Blast, 2017)
 Kulkija (Nuclear Blast, 2018)
 Jylhä (Nuclear Blast, 2021)

Jonne
 Jonne (Playground Music, 2014)
 Kallohonka (Playground Music, 2017)
 Kaiho, Tuhka, Autere - Single-trilogia (2018/2019)

Sammontakojat
 Poikahinen, Louhi (2018)
 Syntymä, 1000 virttä (2019)

 Aiheesta muualla 
 Spotify playlist Keskimäen sanoituksista

 Lähteet 

Luokka:Suomalaiset metallimusiikin sanoittajat
Luokka:Suomalaiset sanoittajat
Luokka:Suomalaiset runoilijat
Luokka:Suomalaiset kirjailijat
Luokka:Suomalaiset muusikot
Luokka:Vuonna 1984 syntyneet
Luokka:Elävät henkilöt